CELEX: 62013TN0004
Language: sl
Date: 2013-01-09 00:00:00
Title: Zadeva T-4/13: Tožba, vložena 9. januarja 2013 – Communicaid Group proti Komisiji

9.3.2013   
            
            
               SL
            
            
               Uradni list Evropske unije
            
            
               C 71/24
            
         Tožba, vložena 9. januarja 2013 – Communicaid Group proti Komisiji
   (Zadeva T-4/13)
   2013/C 71/37
   Jezik postopka: angleščina
   
      Stranki
   
   
      Tožeča stranka: Communicaid Group Ltd (London, Združeno kraljestvo) (zastopniki: C. Brennan, Solicitor, F. Randolph, Queen’s Councel, in M. Gray, Barrister)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga:
   
               —
            
            
               razglasitev ničnosti vseh sklepov Evropske komisije z dne 30. oktobra 2012, ki se nanašajo na sklope 1, 2, 3, 7, 8 in 9 v okviru postopka javnega razpisa HR/R.3/PR/2012/002 v zvezi z (več) okvirnimi pogodbami za zagotavljanje jezikovnih usposabljanj za uslužbence institucij, organov in agencij Evropske unije v Bruslju (UL 2012, S 45 72734), bodisi v delu, v katerem je bila družba CLL-Allingua razvrščena na prvo mesto, bodisi v celoti; in
            
         
               —
            
            
               naložitev plačila stroškov postopkov toženi stranki.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: tožeča stranka trdi, da je Komisija kršila načela preglednosti, prepovedi diskriminacije in enakega obravnavanja ter člen 94 finančne uredbe (1), ker družbe CLL-Allingua v okoliščinah, da je pri pripravi njene ponudbe sodeloval eden od uslužbencev Komisije, ki je bil zaposlen na zadevnem oddelku Komisije in bil član komisije za ocenjevanje v zelo primerljivem postopku javnega razpisa, v katerem sta sodelovala obe družbi Communicaid in CLL-Allingua, prisoten pa je bil tudi v pripravljalnih fazah postopka javnega razpisa, s čimer je kršil svojo dolžnost lojalnosti do Unije in dal družbi CLL-Allingua neupravičeno prednost pred družbo Communicaid, ni izključila iz postopka javnega razpisa.
            
         
               2.
            
            
               Drugi tožbeni razlog: tožeča stranka zatrjuje, da je Komisija kršila načela preglednosti, prepovedi diskriminacije in enakega obravnavanja ter napačno razlagala člen III.2.2 obvestila o javnem naročilu (UL 2012, S 45 72734), ker je odločila, da je imela družba CLL-Allingua poslovno in finančno sposobnost za izvedbo javnega naročila, čeprav ni bilo dovolj dokazov za tako sklepanje in bi se v skladu z zakonom za družbo CLL-Allingua moralo šteti, da ne izpolnjuje tega pogoja.
            
         
               3.
            
            
               Tretji tožbeni razlog: tožeča stranka zatrjuje, da je bilo pri presoji vseh štirih meril storjenih več očitnih napak, in sicer je komisija za ocenjevanje ponudbe večkrat presojala s sklicevanjem na merila za izbor, ki niso bila vnaprej določena, pri tehničnem ocenjevanju pri vseh sklopih podelila neskladne ocene, tako da je družba Communicaid prejela nižjo oceno, družba CLL-Allingua pa višjo, in ni tehtno obrazložila svoje presoje.
            
         
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL 2002 L 248, posebna izdaja v slovenščini, poglavje 1, zvezek 4, str. 74)